CELEX: 32015D2312
Language: bg
Date: 2015-11-30 00:00:00
Title: Решение (ЕС) 2015/2312 на Съвета от 30 ноември 2015 година за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и Република Либерия и на протокол за неговото прилагане

12.12.2015   
            
            
               BG
            
            
               Официален вестник на Европейския съюз
            
            
               L 328/1
            
         РЕШЕНИЕ (ЕС) 2015/2312 НА СЪВЕТА
   от 30 ноември 2015 година
   за подписване от името на Европейския съюз и за временно прилагане на Споразумението за партньорство в областта на устойчивото рибарство между Европейския съюз и Република Либерия и на протокол за неговото прилагане
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               Съюзът и Република Либерия договориха Споразумение за партньорство в областта на устойчивото рибарство (наричано по-нататък „споразумението“) и протокол за прилагането му (наричан по-нататък „протокола“), с които на корабите на Съюза се предоставят възможности за риболов във водите, над които Република Либерия упражнява своя суверенитет или юрисдикция.
            
         
               (2)
            
            
               Преговорите приключиха успешно и споразумението и протоколът бяха парафирани на 5 юни 2015 г.
            
         
               (3)
            
            
               В член 15 от споразумението и член 12 от протокола се предвижда временното прилагане на споразумението и протокола от деня на подписването им.
            
         
               (4)
            
            
               Споразумението и протоколът следва да бъдат подписани и да се прилагат временно, до приключване на процедурите, необходими за сключването им,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението за партньорство в областта на устойчивото рибарство между Европейския съюз и Република Либерия и протокола за неговото прилагане при условие на сключването на посоченото споразумение и протокола.
   Текстовете на споразумението и на протокола са приложени към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да подпише(ат) споразумението и протокола от името на Съюза.
   Член 3
   Споразумението и протоколът се прилагат временно, считано от датата на подписването им до приключване на процедурите, необходими за сключването им.
   Член 4
   Настоящото решение влиза в сила в деня на приемането му.
   
      Съставено в Брюксел на 30 ноември 2015 година.
      
         
            За Съвета
         
         
            Председател
         
         É. SCHNEIDER